обратно действие при налагането на мерките. В това отношение тя отбелязва, че в съответствие с член 8, параграф 10 от основния антидъмпингов регламент и член 13, параграф 10 от основния антисубсидиен регламент временно мито може да се наложи в случаите, когато разследването, довело до ангажимента, не е приключило. Като се има предвид това, посочените разпоредби не се прилагат в хипотеза като разглежданата в случая. В разглеждания случай митническите органи на държавите членки са натоварени с обявявянето за недействителни на митническите фактури, издадени в съответствие с поет на доброволна основа ценови ангажимент от някои производители износители на разглеждания продукт, включително от Zhejiang Sunflower, който замества заплащането на антидъмпингови и изравнителни мита с цел отстраняване на вредата, произтичаща от техните дъмпингови практики и нелоялно субсидиране на разглеждания продукт.
 (37)
 С други думи, настоящият случай се отнася до отмяна на временното неплащане на антидъмпингови и изравнителни мита, тъй като бе установено, че условията за продължаване на посоченото неплащане вече не са налице. Както е посочено в съображение 20 и следващите, Комисията е получила информация от митническите органи на държавите членки, която свидетелства за това, че продажбите от Zhejiang Sunflower на свързания с него вносител, както и последващите препродажби на първия независим клиент не са извършвани в съответствие с условията на ангажимента.
 (38)
 Комисията припомня, че в съответствие с Решение 2013/423/ЕС на Комисията нарушението на условията на ангажимента може да бъде под формата на сгрешени фактури във връзка с определени сделки (17). Именно тези недействителни фактури представляват нарушение на условията на ангажимента. Следователно необходимо е също така тези фактури да бъдат обявени за недействителни от Комисията. Това гарантира, че митническите органи на държавите членки ще могат да съберат пълния размер на митническото задължение на Zhejiang Sunflower. Това не засяга възможността митническите органи да събират тези мита независимо от официалното констатиране от страна на Комисията на наличието на нарушение на ангажимента, въз основа на общите правила на регламенти за изпълнение (ЕС) No 1238/2013 и (ЕС) No 1239/2013.
 (39)
 В това отношение следва да се подчертае, че в член 3, параграф 2, буква б) от Регламент за изпълнение (ЕС) No 1238/2013 и в член 2, параграф 2, буква б) от Регламент за изпълнение (ЕС) No 1239/2013 се признават правомощията на Комисията, произтичащи от член 8, параграф 9 от основния антидъмпингов регламент и член 13, параграф 9 от основния антисубсидиен регламент, не само да установи наличието на нарушение и да оттегли приемането на ангажимента, но също така да обяви за недействителни фактурите, издадени в съответствие с този ангажимент.
 (40)
 Чрез обявяването на фактурите за недействителни Комисията уведомява митническите органи на държавите членки, че временното несъбиране на приложимите антидъмпингови и изравнителни мита е отменено и че трябва да бъдат събирани индивидуалните мита върху съответния внос. При тези обстоятелства окончателните мита, въведени с член 9, параграф 4 и с член 14, параграф 4 от основните регламенти, влизат в сила и започват да се прилагат.
 (41)
 Събирането на митата, които е трябвало да бъдат дължими през цялото време, не представлява нарушение на принципа за недопускане на обратно действие, или в